તેમણે ગોડસેને ક્ષમા આપી હોત કે નહીં એ મુદ્દો અસ્થાને છે, એટલા માટે કે ભારતના કાયદા મુજબ ગોડસેએ એક ગંભીર ગુનો આચર્યો હતો. એક એવો અપરાધ જેમાં ગુનાખોર કોઈ પણ દૃષ્ટિએ માફી મેળવવાને પાત્ર નથી. સમાજ એકલા ઉદાર આદર્શો પર નથી ચાલતો સમાજ અને દેશની સુખશાંતિ જાળવી રાખવી હોય તો કાયદાનો કડકાઈથી અમલ કરવો પડે. કાયદાના અમલમાં ભાવુક બનીએ કે ઢીલા પડીએ તો ખોટા દાખલા બેસે. બીજા લોકો પણ ગુના આચરવા પ્રેરાય અને ગુનાખોરીને મોકળું મેદાન મળે.